Det blev Stræbersneglene fra 6.C på Stenhus Kostskole i Holbæk, der vandt årets Smart Parat Svar-konkurrence, men lige i hælene kom Nordjyllands klogeste klasse, 6.b fra Lundergårdskolen i Hjørring. Hjørring-eleverne er i forbindelse med paratviden-dysten blevet landskendt som Brainstormers - og de kæmpede til det sidste i den afgørende finale med deres store og brede almenviden. Og de fik da også tilkæmpet sig hele otte point, men blev slået på stregen af elever fra Stenhus Kostskole med bare et enkelt point mere. Se eller gense indslaget fra januar, da TV2Nord besøgte Nordjyllands klogeste klasse: Smart Parat Svar er en landsdækkende læsequiz for børn i 6. klasse. Quizzen er et samarbejde mellem Slots- og Kulturstyrelsen, landets børnebiblioteker og TV2 Regionerne.

Opsummering:
Nordjyllands svar på landets klogeste 6. klasse måtte "nøjes" med en flot delt andenplads i landskonkurrencen Smart Parat Svar